**DĖL ŽEMĖS SKLYPAMS TAIKYTINOS SPECIALIOSIOS ŽEMĖS NAUDOJIMO SĄLYGOS**

Informuojame, kad Plungės rajono savivaldybės taryba 2022 m. rugsėjo 22 d. sprendimu Nr. T1-201 „Dėl Plungės rajono vandens tiekimo ir nuotekų tvarkymo infrastruktūros plėtros specialiojo plano keitimo patvirtinimo“ patvirtino Plungės rajono vandens tiekimo ir nuotekų tvarkymo infrastruktūros plėtros specialiojo plano keitimą. Šio teritorijų planavimo dokumento sprendiniai skelbiami Teritorijų planavimo ir statybos vartuose (www.planuojustatau.lt).

Nuosavybės teise priklausančių žemės sklypų, kurių unikalūs Nr. 440002800340, 440010392695, 440011324622, 440012848796, 440015758580, 440052864896, 683000030040, 683000050132, 683000050209, 683700090175, 6874001802, dalys patenka į greta esančio komunalinio objekto (nuotekų valymo įrenginio) sanitarinės apsaugos zoną.

Vadovaujantis Lietuvos Respublikos specialiųjų žemės naudojimo sąlygų įstatymo II skyriaus 11 straipsnio 2 dalimi, informuojame, kad, patvirtinus planą, aukščiau išvardintiems žemės sklypams taikoma specialioji žemės naudojimo sąlyga ir ūkinės veiklos apribojimai, kurie nustatyti Lietuvos Respublikos specialiųjų žemės naudojimo sąlygų įstatymo IV skyriaus „Sanitarinės apsaugos ir aerodromo triukšmo apsauginės zonos, nuolatinių užkrečiamųjų ligų židinių apsauginės zonos“ pirmojo skirsnio „Sanitarinės apsaugos zonos ir jose taikomos specialiosios žemės naudojimo sąlygos“ 53 straipsnyje „Specialiosios žemės naudojimo sąlygos sanitarinės apsaugos zonose“.

Informuojame, kad kompensacija dėl specialiųjų žemės naudojimo sąlygų taikymo apskaičiuojama ir išmokama Lietuvos Respublikos vyriausybės 2019 m. gruodžio 11 d. nutarimu Nr. 1248 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“ patvirtintos Kompensacijos dėl specialiųjų žemės naudojimo sąlygų taikymo Lietuvos Respublikos specialiųjų žemės naudojimo sąlygų įstatyme nurodytose teritorijose, nustatytose tenkinant viešąjį interesą, apskaičiavimo ir išmokėjimo metodikos nustatyta tvarka.

Dėl papildomos informacijos prašome kreiptis į UAB „Plungės vandenys”, Medelyno g. 41, Noriškių k., 90103 Plungės r. sav., direktoriaus pavaduotojas gamybai Arvydas Jurkaitis, tel. (8 448) 51641 el. p. arvydas.jurkaitis@plungesvandenys.lt.

UAB „Plungės vandenys“